«Սատանան և Հրեշտակը՝ Թամարայի հոգու հետ» կտավն այս թեմայով ստեղծված Վրուբելի 13 գործերից մեկն է, ու նրանք բոլորն անցել են նրա ստեղծագործական կենսագրության հիմնական թելով: Այստեղ, չանելով ստեղծագործության արվեստաբանական վերլուծություն՝ թողնելով դա մասնագետներին, հարկ է խոստովանել, որ այս կտավի կորուստը լայն հանրության համար կլիներ անվերադարձ մի կորուստ: Խնդիրն այն է, որ նման մակարդակի ստեղծագործության մասին գիտի ողջ աշխարհը, ու առևանգիչներն այն բացահայտ ծախել չէին կարող, եթե իհարկե նրանք ինքնասպաններ չէին: Սովորաբար նման գողություններն արվում են պատվերով, ինչ-որ մեկի փակ հավաքածուի համար, որին մուտք կարող է ունենալ միայն ինքը՝ հավաքածուի սեփականատերը: Իսկ այն հայտնաբերելու նպատակով ռուս խուզարկուների կատարած աշխատանքի բարդության աստիճանն ու ոսկերչական բարձր ճշգրտությունը միայն պատկերացնել կարելի է: